Проф. д-р Владо Бучковски е роден на 2.12.1962 година во Скопје.
Додипломските студии ги запишал на Правниот факултет во Скопје во учебната 1981/82, а дипломирал во 1986 година
На Правниот факултет во Скопје е вработен  од 1.03.1988 година како помлад асистент на научната област римско право. Во учебната 1987/88 се запишал на постипломските студии по граѓанско право на Правниот факултет во Скопје. Магистрирал во 1992 година одбранувајќи го магистерскиот труд под наслов „Начелото на консенсуалност во римското и современото право, посебно југословенското облигационо право“. 
За асистент по предметот римско право е избран во 1993 година. Докторирал на Правниот факултет во Скопје во 1998 година на тема „Римското и современото заложно право'.
За доцент по предметот  римско право е избран на 15.01.1999 год. За вонреден професор е избран во 2003 година, а од 2007 година е редовен професор.
Проф.Д-р Владо Бучковски е долгогодишен Претседател на организацониот одбор на престижните ораторски вечери Иво Пухан, на Правниот факултет Јустинијан Први во Скопје.
Проф Д-р. Бучковски, од 2011 година, е редовен професор и на Европскиот центар за мир и развој во Белград  (Универзитет за мир основан од ООН во 2010 година).
Проф. Д-р Бучковски, од 2005 година, е doctor honoris causa на Универзитетот УНИБИТ во Софија, а од 2015 година е визитинг професор на УНИБИТ на магистерските и докторските студии на УНИБИТ.
Проф.Д-р Владо Бучковски е коавтор на повеќе учебници и учебни помагала, како што се учебникот по  Римско право, учебното помагало Избор на текстови од римското право, учебникот Основи на правото на индустриска сопственост, практикумот Право на индустриска сопственост и учебникот Реторика. 
Проф. Д-р Бучковски има објавено повеќе од сто научни и стручни трудови во научни списанија во Македонија и странство, од областа на римското право, од областа на интелектуалната сопственост и од областа на  реториката и правната аргументација.
Проф. Д-р Владо Бучковски беше Претседавач на Советот на Град Скоје (2000-2001), Министер за одбрана во Владата на РМ (2001-2004), Претседател на Владата на РМ (2004-2006), пратеник во Собранието на РМ (2006-2012) и специјален претставник на Владата на РСМ во бугарија (2020-2022). 
